രാഹുലിന് ഒപ്പം ആര് ഇന്നിംഗ്സ് ഓപ്പണ് ചെയ്യും? വെളിപ്പെടുത്തി കോഹ്ലി ടി20 ലോക കപ്പില് ഇന്ത്യയുടെ ഓപ്പണിംഗ് ജോഡികള് ആരൊക്കെയായിരിക്കുമെന്ന് വെളിപ്പെടുത്തി നായകന് വിരാട് കോഹ്ലി. കെ.എല് രാഹുലിനൊപ്പം വൈസ് ക്യാപ്റ്റന് രോഹിത് ശര്മ്മ തന്നെ ഇന്നിംഗ്സ് ഓപ്പണ് ചെയ്യുമെന്ന് കോഹ്ലി പറഞ്ഞു. മൂന്നാം നമ്ബരില് തന്നെ കോഹ്ലി കളിക്കും. ഐപിഎല്ലിനു മുമ്ബ് സാഹചര്യം മറ്റൊന്നായിരുന്നു, എന്നാല് ഇപ്പോള് മുന്നിരയില് കെഎല് രാഹുലില്ലാതെ ആലോചിക്കാന് കഴിയില്ല. രോഹിത് ശര്മയുടെ കാര്യത്തില് ചിന്തിക്കേണ്ട കാര്യമില്ല, ലോകോത്തര താരമാണ് അദ്ദേഹം. മുന്നിരയില് വളരെ മികച്ച പ്രകടനവുമാണ് നടത്തുന്നത്. ഞാന് മൂന്നാംനമ്ബറിലായിരിക്കും ലോക കപ്പില് ഇറങ്ങുന്നത്. ഇപ്പോള് എനിക്കു നല്കാനുള്ള ഒരേയൊരു ന്യൂസ് ഇതു മാത്രമാണ് കോഹ്ലി പറഞ്ഞു. സന്നാഹ മത്സരത്തില് രാഹുലിനൊപ്പം യുവതാരം ഇഷാന് കിഷനാണ് ഇന്ത്യന് ഇന്നിംഗ്സ് ഓപ്പണ് ചെയ്തത്. ഇരുവരും ചേര്ന്ന് മിന്നുംതുടക്കമാണ് ഇന്ത്യയ്ക്ക് സമ്മാനിച്ചത്. ഐപിഎല്ലിലെ ഫോം രാഹുല് ഇപ്പോഴും തുടരുന്നത് ഇന്ത്യയ്ക്ക് വലിയ ആശ്വാസമാണ് നല്കുന്നത്. ടി20 ലോക കപ്പിനു മുന്നോടിയായുള്ള സന്നാഹ മത്സരത്തില് കരുത്തരായ ഇംഗ്ലണ്ടിനെ ആറു വിക്കറ്റിനാണ് ഇന്ത്യ തോല്പ്പിച്ചത്. ടോസ് നഷ്ടപ്പെട്ട് ബാറ്റിംഗിന് ഇറങ്ങിയ ഇംഗ്ലണ്ട് നിശ്ചിത 20 ഓവറില് അഞ്ച് വിക്കറ്റ് നഷ്ടത്തില് നേടിയത് 188 റണ്സ്. മറുപടി ബാറ്റിംഗില് ഇന്ത്യ ഒരു ഓവര് ബാക്കിനില്ക്കെ മൂന്നു വിക്കറ്റ് മാത്രം നഷ്ടത്തില് ലക്ഷ്യത്തിലെത്തി. ഓപ്പണിംഗ് കൂട്ടുകെട്ടില് കെഎല് രാഹുലും ഇഷാന് കിഷനും ചേര്ന്ന് നല്കിയ മിന്നും തുടക്കമാണ് ഇന്ത്യക്ക് അനായാസ ജയം സമ്മാനിച്ചത്. 24 പന്ത് നേരിട്ട രാഹുല് 6 ഫോറും 3 സിക്സും സഹിതം 51 റണ്സെടുത്തു. 46 പന്തില് 7 ഫോറും 3 സിക്സും സഹിതം 70 റണ്സ് അടിച്ചെടുത്ത ഇഷാന് കിഷന് റിട്ടേര്ഡ് ഹര്ട്ടായി മടങ്ങി.